**נושא העבודה:**

**ניתוח שפת הגוף כחלק ממיתוג נשיא בעת משבר: ביידן מול פוטין.**

שם:

ת.ז:

שם:

ת.ז:

מרצה:

תאריך הגשה:

**מבוא**

מקרה הבוחן אותו אנתח הוא נאומי נשיא רוסיה, ולדימיר פוטין, ונשיא ארה"ב, ג'ו ביידן בסוף פברואר, תחילת מרץ 2022 - נאומים שנשאו על רקע מלחמת רוסיה-אוקראינה. שאלת המחקר: כיצד משפיעה הפרשנות התקשורתית של שפת הגוף של מנהיגי רוסיה וארה"ב על המיתוג הציבורי שלהם כמנהיגי מעצמות?

בחרתי במקרים אלה משום שהם רלוונטיים לימינו (חושפים את התהליכים שמאחורי הקלעים של המלחמה), וניתוח הפרשנות, שמייחסים פוליטיקאים וחוקרים לשפת הגוף של הנשיאים, חשובה להבנת האינטרסים שלהם בבואם למתג את אופי מנהיגות הנשיא בעת משבר.

**רקע תאורטי**

העבודה תעסוק בתקשורת פוליטית. בשתי זירות אלה: תקשורת ופוליטיקה, חל שינוי מהותי בשנים האחרונות ומכאן חל שינוי גם בסימביוזה ביניהם: דמות העיתונאי נשחקה: העיתונאי הפסיק להיות הצינור המרכזי / יחיד להעברת המידע ועל רקע הפוליטיזציה של מערכות התקשורת, הפך לדמות לא אמינה, שלילית ושולית במערכת הציבורית. במקביל, צמחה דמות הטל-פוליטיקאי על רקע עיתוי המזמן מנהיגים פופוליסטיים ויכולתו להשתמש במדיה החדשים (גלילי-צוקר, 2008).

מקלוהן (1995) טוען שהמדיום הוא המסר, במובן זה שהטכנולוגיה התקשורתית מעבירה מידע חדש, שמכניס אמת מידה חדשה לחיינו ומשנה בכך את הדרך בה בני אדם מעצבים את היחסים ביניהם ומתנהלים. הטכנולוגיה הממוחשבת שהיא אינטגרלית וביזורית, מסוגלת לשנות באופן רדיקלי את הדרך שבה התוכן מועבר ומתפרש ורק כאשר משתמשים בטכנולוגיה החדשה מצליחים להבין את טיבם של אמצעי התקשורת החדשים.

גלילי-צוקר (2008) מחזקת טיעון זה: זה מעין מעגל קסמים שבו לא ברור מה קדם למה: המציאות האובייקטיבית, או זו המציאות המדומיינת שמייצרת את ה"היפר מציאות" התקשורתית. חל טשטוש תחומים שהולך ומקצין, בין מידע וחדשות, לבין בידור ועשייה של אנשי יחסי הציבור (ה"ספין דוקטורס") במוצר העיתונאי. קיים קושי לזהות ולפענח את הקודים של התקשורת הפוסט-מודרנית בימים של טכנולוגיה ומדיה המתעצמים מיום ליום והייצוגים בחברה הפוסט-מודרנית הופכים חשובים יותר מהמציאות שהם מייצגים. בהקשר זה, התקשורת שגם בעבר העצימה תהליכי פרסונליזציה ומיתוג של פוליטיקאים, עוסקת כיום ב"פרסונליזציה מחדש" ו"מיתוג מחדש" של פוליטיקאים, והתהליך התקשורתי מתנסה בחוויה פוליטית חדשה שאינה ברורה לגמרי. אינה ברורה מכיוון שעוסקת בתהליכים חדשים של שקיעת המדינה, שקיעת האידיאולוגיות ושקיעת המפלגות, אובדן הילת המנהיגות של הפוליטיקאים, עיסוק בפוליטיקה אישית של תדמיות – מבלי להגיע למסקנות ביחס למגמות קיימות או עתידיות. מכיוון ש'הנראות החדשה' של הפוליטיקאים בתקשורת, הופכת אותם לפופוליסטים, אשר בדרך להשיג הכרה וכוח עושים שימוש ב'ניסוחי אינסטנט', מסיחים את הדעת מנושאים מרכזיים אל נושאי שוליים בעלי רייטינג גבוה והופכים את השיח לרדוד ושטחי.

בעשורים האחרונים, הפך האינטרנט מטכנולוגיה, למדיה תקשורתית, ובהמשך - למסר עצמו ואת מקום העיתונאי והצלם המקצועי תפסו אזרחים עם פלפון חכם. שני תהליכים אלה שינו את הדרך שבה מפרשים מומחים את שפת הגוף בכלל, ואת שפת הגוף של פוליטיקאים רוסיים בפרט. אם בעבר (ברה"מ) נעשה ניתוח שפת הגוף של פוליטיקאים רוסיים באמצעות פרשנות של תמונות, הרי משנות ה 90 החלו להיראות סרטוני וידאו שהמנהיג עצמו אישר להפיץ, ובשנים האחרונות התרבו הממצאים התקשורתיים שהנשיא, העיתונאים ובעיקר האזרחים הרוסיים, הפיצו ברשת.

לטענת גלילי-צוקר (2008) מי שקובע את סדר היום הציבורי והמסגור – הוא העורך, שקובע מה 'עושה חדשות' וכיצד עליהן להיות מדווחות. חולק על דעתה דורון (2009) וטוען שהשוק התקשורתי כיום מגוון, פלורליסטי ותחרותי, מכיל מקורות תקשורתיים בלתי פורמליים רבים שאינם 'מחוייטים' לפלחי שוק מאופיינים - מרשתות חברתיות ועד עלוני שבת בבתי הכנסת – ואינו מציית לחוקי העורכים.

ההערכה היא ששליש בלבד משיחה בין בני אדם מועבר בתקשורת מילולית והרוב מועבר בתקשורת לא מילולית. כלומר, ה'איך' מעבירים את המסר, חשוב יותר מה'מה' שהמסר רוצה להעביר. בהקשר זה יש חשיבות לניתוח הבעות בנים, מבט עיניים, תנועות ידיים ואברי גוף, מערך הגוף (ישר, נוטה), מגע פיסי, התנהגות שטח ומרחק, תלבושת, ריח וצבע. הנחת העבודה היא שהגוף שלנו הגון יותר מהמילים שלנו ולעיתים (עד פי חמש בהקשר להצגת עמדות) הוא מגלה דברים שאנו רוצים להסתיר, או לשקר בהקשרם, ורק כאשר קיימת התאמה בין שפת הגוף לבין המלל, אנשים יטו להשתכנע במה שאנו אומרים להם, ואם קיימת סתירה השניים, אנשים יטו להאמין למה ששפת הגוף משדרת (נאוורו ומוראו, 2019).

יש חשיבות ליכולת הצופה לפענח את הקודים שהגוף משדר לנו ויכולת זאת קשורה למערכת הלימבית במוח. מערכת זאת, יכולה להתעלם מהוראות המוח הקוגניטיבי, אבל בזמן שהפה יכול לתרגם את השקר למילים, הגוף מתנגד לאמירת השקר, והמתח מתבטא בשפת גוף של: מזיעים, רועדים, הדופק עולה, הפה מתייבש, וקיים קושי בנשימה. גם כאשר אתה מוכן נפשית לשקר, הגוף מסרב ומתבטא בהתנהגות חריגה שמעידה שאתה משקר.

בהקשר להתנהגות רגליים וידיים – טוענים נווארו ומוראו (2019) הרגליים והידיים מלמדים על כנות או שקר והם לא מוכנים לשקר. הגוף מתמלא באדרנלין כשמתארגנים לומר שקר והידיים והרגליים יכולים לצאת מנוע בצורה לא רצונית – רעידות וכו.

שפת הגוף יכולה לשדר עמדה דומיננטית או כנועה והיא נבחנת על פי בחירת מיקום השיח (מעל הנוכחים, עמידה מול קהל יושב...), המידה בה נוצר קשר עין עם הקהל ואיכות המבט. שיתוף שרירי הפנים ואברי הפנים בדיבור. המידה בה נוצר מגע פיזי עם הקהל (נגיעה, שיתוף). עוצמת הקול, איכותו ומהירותו. תמיכת אברי הגוף במלל (ידיים, רגליים). הופעה חיצונית (גובה. משקל. אסתטיקה. צבעים. לבוש, תסרוקת, איפור, ריח) מרחק מהקהל ועוד. הליכה מבטאת רגש ותחושה וניתן היום (באמצעות מצלמות תלת ממד ומודלים מתמטיים) לנתח את הליכת האדם. נמצא שיש מאפיינים ברורים של הליכה מנהיגותית והיא באה לידי בצעד רחב עם כתפיים זקופות, כאשר המרחק של המרפקים והמותניים גדול יותר. הליכה כמו צעדה שתופסת מקום ומרחב. מצב רוח משפיע על צורת ההליכה.

בניתוח שפת הגוף הכרחי לא רק לפרש את שפת הגוף, אלא גם את האדם שאתה מפרש. את התנהגותו הנורמלית, וזאת כדי לדעת מהי התנהגות לא נורמלית אצלו וכיצד היא מתבטאת (נווארו ומוראו, 2019).

**חקר המקרה:** נאומי נשיא רוסיה, ולדימיר פוטין, ונשיא ארה"ב, ג'ו ביידן בסוף פברואר, תחילת מרץ 2022 - נאומים שנשאו על רקע מלחמת רוסיה-אוקראינה. שאלת המחקר: כיצד משפיעה הפרשנות התקשורתית של שפת הגוף של מנהיגי רוסיה וארה"ב על המיתוג הציבורי שלהם כמנהיגי מעצמות?

הניתוח יתבסס על ידיעות חדשותיות, מאמרי דעה וסרטוני ניתוח שפת הגוף של המנהיגים (ראה קישורים בביבליוגרפיה), בהתייחס לתקופה שבין 28.2.22 ל 2.3.22.

**מתודולוגיה:** אנסה ליצור סינתזה בין הספרות המקצועית לבין ניתוח שפת הגוף, כפי שהיא באה לידי ביטוי בידיעות, מאמרים וסרטונים המתייחסים לנושא באותה תקופת זמן.

**חקר המקרה – שפת הגוף של מנהיגי רוסיה וארה"ב עם פרוץ מלחמת אוקראינה.**

**ניתוח ההתנהגות הנורמלית של נשיא רוסיה, ולדימיר פוטין**, כאדם וכמנהיג, קשורה להבנת הרקע שמלמד על צמיחת אדם חזק ומנהיג חזק: החל מחיים של קצין ביון במדינה לא דמוקרטית, צמיחה בק.ג.ב עד שהפך ראש הארגון, ונשיא רוסיה. ביסוס מנהיגותו כלל פירוק של התקשורת הרוסית החופשית, גזילת ההון של קהילת העסקים, חיסול חלק ניכר מהמנגנונים הדמוקרטיים והמתנגדים לו (קולות הושתקו, יריבים נעלמו, נרצחו או גלו מארצם) והסרת כל המכשולים שעמדו בדרכו אל שלטון של עריץ בלתי מוגבל. שיטת הסמכות האנכית שהנהיג ביססה תרבות של פחד וציות מוחלט לפוטין והיא באה לביטוי בכל מגע שלו עם אזרחי רוסיה: כולל בעלי התפקידים הבכירים ביותר (פוליטקובסקייה, 2009).

על המנהיגות עוצמתית של פוטין ניתן ללמוד מההסכמה הכוללת בקרב פוליטיקאים ופרשנים בעולם כולו: פוטין במקום הראשון בעולם במנהיגות גברית מצ'ואית (Mojo, 10.6.17) ואין מנהיג אחד במערב שישתווה למנהיגות הכריזמטית שמקרין Mark Walsh (16.8.17). בניתוח מאפייני מנהיגות המאצ'ו של פוטין הוא מתואר כמי שמתרגל אומנויות מלחמה (ג'ודו, קרטה, וסובמו) ומשתמש בתקשורת כדי לחזק את תדמית המאצ'ו שלו: טייס משנה שטס עם לוחמי אש כדי לכבות שריפה שפשטה בשדות ואיימה על עיר. שחקן הוקי. דייג שתפס דג ענק בו כולם קינאו. ירה בלווייתן עם חץ בשם המדע ועצר נמר ביריית הרדמה. צד דובים, רוכב על סוסים ללא חולצה, דג ושוחה, מטפס על הרים, נוהג במכוניות מרוץ ובאופנועי שטח. נשים נכבשות בקסמו ורואות בו מנהיג אלפא, גברים מקנאים בגבריותו ובעיקר נשמרים לנפשם בשל האיום שמהווה פוטנציאלית על חייהם (Mojo, 10.6.17).

Mark Walsh (16.8.17), שניתח את שפת הגוף של פוטין לפני המלחמה באוקראינה, טוען שהמראה שלו מפחיד. מראה של טורף. גוף שרירי, חזק ומקרין בריאות שופעת, עיני הפגיון שלו חדות וממוקדות, הוא מקרין רמה של רצינות ונחישות תהומיים (שחסרה למנהיגים במערב) והוא מסוכן פיזית למי שעומד מולו: הוא מתרגל אמנויות לחימה ומצטלם כמכניע יריבים, מצטלם על גב דוב דוהר בנהר. מקרין ביטחון אמיתי בתפיסתו העצמית כמנהיג חזק. ביטחון שנובע מתפקידו הקודם כראש הק.ג.ב, משליטתו במשק, באוליגרכים ובמנגנון. הוא לא נבהל משאלות מאתגרות ומשיב בתוקפנות. נשים רבות מעריצות אותו כמי שצוחק על החיים ומראה ביטחון בחיים שפת הגוף שלו מביעה לעיתים קרובות בוז של מי שיש בידיו ידע וכוח מוחלטים, במובן: ראיתי הכל, עשיתי הכל, אני יכול לעשות הכל ואף אחד לא יכול לעצור אותי. במובן זה, מעריכים שהוא נמצא על הרצף הסוציופטי אבל לא ברור אם עבר אותו. טענה רווחת בקרב פרשנים הוא שפוטין הוא 'האיש ללא פנים' שלא ניתן לנתח את שפת הגוף שלו מכיוון שהוא חסר הבעה.

**מאפייני שפת ההליכה שלו**: פוטין הולך באופן קשוח. תכליתי. ידיו זזות בזריזות ובנוקשות רב, כמנהיג שדורש שיפנו לו את הדרך. הוא צועד תמיד במרכז המסדרון או החדר ודואג לפרסם צילומים רבים של הליכתו בקרמלין על רקע סממני השלטון וההדר שנועדו להמם ולתת תחושה של יראה ועוצמה. הוא נע במהירות כדי שאנשים ימתינו לו ולא להיפך, אבל חוקרים שזיהו חריגה מוזרה בהליכה שלו (יד שמאל נעה בגמישות ואילו יד ימין צמודה לגוף) התאגדו עם רופאים לזהות את מקור החריגה. לאחר ששללו תאונה או פציעה, הגיעו למסקנה ששנים של אימונים בק.ג.ב יצרו אצלו את ההרגל לשמור על יד ימין שלו קרובה לאקדח המוסתר מתחת לחליפתו, כדי להגיב במהירות אם יצוץ אויב מולו. גם כך הוא נראה כמו אקדוחן שעומד לשלוף ולירות. תמונות הליכה אופיינית זאת בקרמלין, בנוסף לפרסום תמונות שלו חשוף חזה ומבליט שרירים בפעילות ספורטיבית כלשהי, מחזקות עוד את תדמיתו הבריונית כמנהיג חזק שיוצא למלחמה באירופה, אבל גם נועדו למתג מחדש את רוסיה כמעצמה עולמית, כאימפריה (שפרן, 25.2.22). ניתוח דומה מציע Mark Walsh (16.8.17): ההליכה שלו בטוחה מאד. ההליכה שלו כמו צבאית, והוא מנפנף בידיים כמו במצעד. הוא לא מחייך והעיניים ממוקדות. זאת הליכת אלפא של טורף והוא נראה כמי שמשחר לטרף גם כשהוא הולך בקהל של בני אדם. ההליכה שלו מקרינה מעין חוסר אכפתיות שנובעת מביטחון עצמי. ביטחון המבוסס על תחושה של מי שמגן על העם, יכול להרוג כל אחד, אבל רגוע, כי שום דבר לא מאיים עליו או מפחיד אותו.

**ניתוח ההתנהגות הנורמלית של נשיא ארה"ב**, ג'ו ביידן. ביידן דורג באופן עקבי כאחד מחברי הסנאט הפחות אמידים (הונו ב 2009 עמד על 27.012 דולר, אך לאחר מכירות ספריו והרצאותיו בתשלום לאחר כהונתו כסגן הנשיא, עלה הונו ל 9 מיליון דולר). הוא לא נתפס כאקדמאי, או הוגה תיאורטי, אבל כפוליטיקאי רחוב נהדר. ביידן, שהינו ממוצא אירי וכמי שבא מדלאוור – אזור של מוכרי רחבים וסוחרי מכוניות שיודעים למכור – נתפס כמנהיג אמפטי, בעל יכולת לקשור בין אנשים, ויול לתקשר עם רגשות צער.

מבחינה תקשורתית, וכמי שהוא המנוסה והוותיק בקרב הפוליטיקאים המכהנים ברציפות, היה נהוג לתאר אותו כברברן והוא הפך מושא למערכוני [סאטירה](https://he.wikipedia.org/wiki/%D7%A1%D7%90%D7%98%D7%99%D7%A8%D7%94) בתוכניות הלילה המאוחרות, שהציגו אותו כמוקיון בעל לשון משוחררת, לאחר שבתקופת כהונתו כסגן הנשיא אובנה, המליץ לבני משפחתו להמעיט בנסיעות ציבוריות בתקופת הקורונה, בניגוד לעמדת הנשיא. התקרית הדגישה את המוניטין של ביידן כבעל נטייה לפליטות פה וביידן כינה את עצמו (ב 2018) "מכונת פדיחות". עם זאת, הוא עובר תקשורת בצורה טובה מפוליטיקאים אחרים. בעימות הטלוויזיוני שלו מול המועמד ראיין, הוא היה יותר נינוח מראיין, והיה התקפי בהרבה. רוב הסקרים שנערכו לאחר מכן בתקשורת האמריקנית הראו כי ביידן הצליח להאט את המומנטום שצבר הקמפיין של רומני בעימות הבחירות הקודם. בעימות שלו מול טראמפ הפגין ידע ואסרטיביות ומול טראמפ המשתלח הוא נתפס כמבוגר האחראי.

עיסוק מרכזי של מתנגדיו (ושלו) הוא בהשלכות מגילו. כשנשאל מספר פעמים במהלך כהונתו כסגן נשיא, אם יתמודד על הנשיאות, תשובתו עסקה בבריאות גופנית ונפשית. במערכת הבחירות ב 2015 הצהיר שאינו יכול להודיע על התמודדות בבחירות הפנימיות במפלגה הדמוקרטית, משום שמות בנו מסרטן הטיל על האנרגיה הרגשית שלו נטל גדול וכי "לאף אחד אין זכות להתמודד למשרה זו אלא אם כן הוא מוכן לתת לו 110 אחוז מעצמו". [Rosenbaum](https://nypost.com/2016/05/11/biden-made-peace-not-running-for-president/)(11.5.16) . ב דצמבר 2021 השיב שיתמודד בבחירות 2024 אם "אהיה במצב הבריאותי שבו אני עכשיו, ואני במצב בריאות טוב – אז ארוץ שוב לנשיאות" (ynet. 23.12.21). ב- [13 בינואר](https://he.wikipedia.org/wiki/13_%D7%91%D7%99%D7%A0%D7%95%D7%90%D7%A8) 2017, הודיע, בדיוק שבוע לפני תום תקופת כהונתו כסגן הנשיא, כי לא יתמודד. אבל, אחרי ארבעה ימים חזר בו מהחלטתו, ואמר: "אני ארוץ אם אוכל ללכת".

במהלך 1988 ביידן עבר ניתוח חירום לשתי מפרצות שהתגלו במוחו, אך לטענת רופאיו התאושש לחלוטין. בנובמבר 2021 ביידן שבר את כף הרגל כששיחק עם הכלב שלו ונזקק למגף מיוחד במשך כמה שבועות (סוכנות הידיעות, 30.11.20).

**מאפייני שפת ההליכה של ביידן:** ביידן המבוגר מאד, מקפיד ללכת במהירות לעיני המצלמות ולפעמים רץ מעט כדי להפגין בריאות ולמתג עצמו כמנהיג חזק, בריא ונמרץ (שפרן, 25.2.22). עם זאת,

ההערכה היא שהוא הולך לאט יותר מבעבר בגלל הפגיעה ברגלו מאז נובמבר 2021.

הזדמנות לנתח את שפת הגוף של ג'ו ביידן וולדימיר פוטין אחד מול השני, נקרתה בפגישתם בפגישת ה 20G בית הלבן. ניתוח שפת הגוף של שני המנהיגים מלמד על שתי דמויות סמכותיות של מנהיגי עולם ומקבלי החלטות נחושים. העמידה שלהם מול התקשורת נתפסה כמאוזנת בעוצמתה. לחיצת היד שלהם נראתה חזקה באותה מידה, למרות שביידן היה הראשון לשלוח את ידו וגופו לקראת לחיצת הידיים (והוכיח בכך נכונות גבוהה יותר לקדם את השיח) זמן שליחת הידיים ועוצמת הלחיצה היו זהים. ביציאה אל הציבור, ביידן מדבר תוך כדי הליכה, בצורה שמאפיינת אמריקאים, בעוד פוטין קר וסטואי ODN News, 18.6.21) ).

**ניתוח שפת הגוף של פוטין וביידן במלחמת אוקראינה - מרץ 2022**

כדי להבין את שפת הגוף של שני המנהיגים במהלך נאומיהם מאז פרוץ מלחמת אוקראינה בסוף פברואר 2022 הכרחי להבין את עוצמת האיום שכל אחד חש. האיום שפוטין מרגיש אינו חדש. מאז 2007 הוא מזהיר את אירופה וארה"ב לא לפעול להרחבת ההתפשטות שלהם לכיוון המזרח, ולעמוד בהבטחתם לא לצרף לנאט"ו מדינות לשעבר של ברה"מ. נכונות המערב לקבל את אוקראינה לנאט"ו יצרה איום ממשי על רוסיה: אפשרות הצבת בסיסי צבא מערביים ומערכי טילים על גבולה המזרחי והישיר של רוסיה והמשך אובדן יוקרה ועוצמה בזירה הבינלאומית, שיכול להיות מתורגם להקטנת השפעתה. היא יצרה איום גם על פוטין עצמו: הרחבת השיח הדמוקרטי הליברלי למרחב ההשפעה 'שלו' יערער את שלטונו העריץ ברוסיה.

תפיסת איום זאת הובילה את פוטין לנאום אסרטיבי ביותר ביום ההכרזה על 'המבצע'. הניתוח של פולק-בשן (1.3.22) מלמד ששפת הגוף של פוטין מאופקת מאד ותחת שליטה. הוא מדבר בצורה בוטחת, אבל אין תנועה בשרירי הפנים שלו (עבר ניתוחים פלסטיים. אולי שם הרבה בוטוקס, באופן שמשתק את שרירי הפנים). ההערכה היא שיש לו יכולת שליטה טובה מאד ברגשותיו, לאור ניסיון חייו בק.ג.ב ואולי כחלק מהחינוך הקומוניסטי שקיבל. עם זאת, ולמרות הניסיון לשלוט בגופו, זולגים פרטים סותרים משפת הגוף שלו. בנאום שמופנה לציבור הרוסי ובעקיפין לציבור באוקראינה, ערב הפלישה, הוא ניסה להעביר מסר מרגיע: אוקראינה לא צריכה להצטרף לברית נאט"ו. השתמש במילים חיוביות ומקרבות: 'אוקראינה היא חלק מרוסיה וחלק מהמורשת הרוסית'.

עם זאת, המלל החיובי שניסה להעביר התנגש עם שפת הגוף שלו: הגוף שלו נטה אחורה, הוא התנשף בכבדות, הבעת הפנים שלו כאשר דיבר על האוקראינים, היתה מיקרו הבעה של כעס ושלילה: העפעפיים ירדו כלפי מטה (הורדת המסך). נאנח, הפנה מבטים חודרים וכועסים, הידק את השפתיים ובחינת האצבעות שלו לימדה על פגיעה: כשדיבר על אוקראינה, האגודלים שלו קפצו, באופן שמלמד על אגו. על מי שהאגו שלו נפגע. הקפיץ את האצבע האמצעית, כביטוי לאיום סמוי על אוקראינה (פולק-בשן, 1.3.22). גם הלמר (2.3.22) מזהה בנאום הראשון שיח חיובי: פוטין פונה לאוקראינים לתמוך ברוסיה, לפרוש מהצבא ולסייע לבדלנים הרוסים. וגם הוא מזהה זליגה של שפת גוף עוינת: כאשר מדבר על אוקראינה הבעת הפנים שלו מבטאת גועל ועצבנות. הגוף שלו נוטה כל הזמן קדימה, כאיתות לתקיפה.

הנאום השני של פוטין מתקיים מספר ימים לאחר כניסת הצבא הרוסי לאוקראינה, הקשיים לכבוש את אוקראינה במהירות ושבירת ההערכה שלו שהמערב ייסוג ואוקראינה לא תהיה מועמדת לחברות בנאט"ו. פוטין מכנס את הוועדה לביטחון לאומי של רוסיה ולטענת הלמר, (2.3.22) ניתן ללמוד מצילום הכינוס הן על שפת הגוף העוצמתית של פוטין, הן על שפת הגוף של ראש סוכנות הביון המרכזית, נרישקין, שגם ממנה ניתן ללמוד על עוצמתו של פוטין. למרות שהמומחים טוענים שאין לפוטין הבעות פנים, טוען הלמר שזה לא נכון. השרירים שלו נוקשים אולי בגלל שהוא לוקח סטרואידים, אבל הפנים והידיים שלו מגיבים בחוסר הלימה לדבריו: פוטין מעוות את זויות השפתיים כשמגיב לשאלות המגומגמות של ראש סוכנות הביון, באופן שמלמד על מיאוס וחוסר סבלנות לדובר. אצבעות הידיים שלו מתופפות על השולחן, באופן שמנסה לומר: 'נו. תגיע לעיקר'. ראשו זז לצדדים, באופן שמלמד שאינו מרוצה מהתפתחות השיחה והיכרות מוקדמת עם שפת הגוף הרגילה שלו מלמדת, שכאשר הוא מיישר את עצמו הוא מכין עצמו למצב תקיפה. תופעה שחזרה על עצמה בשיחה. ביטויים נוספים של כוח וזלזול בנציגים כללו חיוך ציני (זלזול), ליקוק עם השפתיים (לחץ) וגיחוך גלוי לדברי ראש הסוכנות החשאית. לדעת פולק-בשן (1.3.22) והלמר (2.3.22), ההתנהלות בכנס מלמדת באופן מובהק על עוצמתו המלאה של פוטין במצב. מהצד השני, אימת ראש סוכנות הביון, מלמדת גם היא על עוצמת פוטין: הוא חיוור, מגמגם, מהסס לשאול, חוזר בו מדבריו מול התקפות פוטין ובולע רוק באמצע משפט.

נאום שלישי של פוטין מתקיים בפני מספר גנרלים, וזאת לאחר אבדות לא מעטות לצבא הרוסי, הימשכות המלחמה מעבר להערכות פוטין, התגייסות העולם לגנות את רוסיה (רק 5 מתוך כ 200 מדינות, הצביעו נגד גינוי רוסיה באו"ם), להטיל עליה סנקציות כבדות ולתמוך באוקראינה ולחמש אותה. שפת הגוף שלו, לטענת הלמר (2.3.22) משתנה מאוד: הוא מכריז על מצב לקראת מלחמה כוללת ועל הצורך להתכונן למלחמה גרעינית. הוא חיוור, נראה עייף מאד ומדוכדך. טון הדיבור שלו נמוך ביותר, הראש שלו שפוף ויש גמגום מסוים בדבריו. הגוף מספר על אכזבה מהתנהלות הצבא וחשש מהבאות. (לטענת הלמר, אם היו קוראים את שפת הגוף של פוטין וגם מקשיבים לדבריו, אפשר היה אולי למנוע את המלחמה).

מבחינת ביידן והמפלגה הדמוקרטית, האיום קשור לערעור הסדר העולמי וציפיית המערב למעורבותה (דבר שעלול להוביל למלחמת עולם), בזמן שארה"ב מנסה לשמר את בדלנותה. מבחינת הרפובליקנים: חולשה אמריקאית להגיב בצורה החלטית, משמעה שינוי הסדר העולמי, כניסת סין לטאיוון, הגעה של איראן לנשק גרעיני, עלייה קיצונית במחיר הנפט ומחסור בגז.

בנאום שנשא הנשיא ביידן ב 1.3.22 ובו התייחס לעמדת ארה"ב בנוגע למלחמת רוסיה באוקראינה, הוא סיים את הנאום, סובב את הגב למצלמות ויצא בהליכה איטית ומהוססת לכיוון היציאה. כגודל החשש, גודל ההתקפה על ביידן. מיד לאחר נאום ביידן ב 1.3.22, בו הכריז על הסנקציות הקשות שארה"ב החלה להפעיל נגד רוסיה, יצאו הרפובליקנים – מסיבות פוליטיות ברורות - במיתוג נשיא ארה"ב כלא ראוי וחלש: ""כך נראית חולשה בזירה העולמית", הם טענו. "המילים חלשות. המסרים מבולבלים" (פולק-בשן, 1.3.22).

הראשון שנתן את הטון וניסה למתג מחדש את הנשיא ביידן כחלש ואת פוטין כחזק, היה הנשיא לשעבר, דונלד טראמפ הרפובליקני. הוא כינה את פוטין 'גאון' והאשים את הממשל בחולשה, אוזלת יד וטמטום, בטענה שהתנהלות חלשה זאת של ביידן מנוצלת על ידי פוטין והיא שגרמה לפלישת רוסיה לאוקראינה (כאן חדשות, 1.3.22).

הרפובליקנים תקפו את נאום ביידן, בו בישר על הסנקציות על רוסיה, בטענה שגם במלל וגם בשפת הגוף, תגובתו משדרת חולשה אישית וחולשה של ארה"ב כולה מול רוסיה. האמירה שלו: 'אין לנו שום כוונה להילחם ברוסיה', לוותה בשפת גוף הולמת: מבט ישיר, גוף זקוף ותנועת ידיים תומכת. אבל שפת הגוף שלו שדרה לעולם כולו ולרוסיה בפרט, חולשה. הרפובליקנים טוענים שפוטין Kick ass'' ברוסיה והם מציירים אותו כמנהיג חזק, מול מנהיג אמריקני חלש.

האסטרטגיה התקשורתית של הרפובליקאים נגד ביידן היא ליצור מיתוג של נשיא זקן, חלש שמתקשה להזיז דברים וללכת. הם מפיצים את תמונת יציאתו עם הגב ושואלים "איך הולך"? ומשיבים: "כך נראית חולשה ברמת העולם".



האסטרטגיה התקשורתית של יועצי התקשורת והדיגיטל של ביידן היא לעצב דעת קהל ולתת להם את התחושה שביידן עובד, בריא, חזק, מזיז דברים ואת עצמו. נשיא בפעולה. הדרך: להילחם בסטריאוטיפ של הליכה שמשקפת חולשה וזאת על ידי הפצת סדרת סרטונים בהילוך איטי, ללא מלל, של הליכות נבחרות של הנשיא ביידן (ושל סגניתו, קמילה) בבית הלבן . כל סרטון נמשך כחמש שניות עם חזרה שוב ושוב, תוך צירוף ציוצים שנועדו ליצור תודעה של תנועה חזקה קדימה: 'עברה שנה'. 'הולכים קדימה'. 'שבוע של עבודה'. הפיד של ביידן מלא בשברירי הסרטונים האלה. פרסום של עשרות בהפרש של מספר ימים. גם בהילוך איטי.

המאבק על התגיות כפול: מצד אחד, קיים בארה"ב ניסיון של הרפובליקנים ל'מתג מחדש' את ביידן כמנהיג חלש וזאת באמצעות מתקפה על אופן ההליכה שלו והפצה ויראלית של סרטוני הליכה הססנית. מהצד השני ,מתקיים ברוסיה ניסיון לחזק עוד את המיתוג של פוטין כמנהיג חזק וצודק, באמצעות העלאת סרטים המצביעים על היותו 'גבר גבר''. סרטים שרצים בצורה וירליים ברשתות החברתיות ברוסיה.

**סיכום**

צפייה בפרשנויות השונות שנותנים פוליטיקאים ומומחים לשפת הגוף של ביידן ופוטין, בעיצומה של המלחמה, ומעקב אחר האסטרטגיה בה נוקטים שני הצדדים, כדי למתג את הנשיא כמנהיג חזק/חלש (כל אחד מסיבותיו) – מלמדת שהתאוריה עדיין רלוונטית: זה באמת מעגל קסמים שבו עדיין לא ברור מה קדם למה: המציאות האובייקטיבית, או זו המציאות המדומיינת שמייצרת את ה"היפר מציאות" התקשורתית. האם ביידן מנהיג חזק, או חלש? האם פוטין מנהיג חזק, או חלש?

למרות שברורה מעורבותם של יועצי התקשורת בניהול המיתוג החדש, לא ברור מה 'ספין' ומה מציאות והייצוג הפופוליסטי של התהליכים חשוב יותר מהמציאות שהם מייצגים.

**ביבליוגרפיה**

גלילי-צוקר, א. (2008) *פוליטיקה תקשורתית בת זמננו: אזרחות מקוונת. עידן של מדיה On Line.* תל אביב, רמות. אוניברסיטת תל אביב.

[גרבלסקי-ליכטמן](https://www.jstor.org/action/doBasicSearch?si=1&Query=au:%22%D7%A6%D7%A4%D7%99%D7%A8%D7%94+%D7%92%D7%A8%D7%91%D7%9C%D7%A1%D7%A7%D7%99-%D7%9C%D7%99%D7%9B%D7%98%D7%9E%D7%9F%22), צ., [בלום-קולקה, ש.,](https://www.jstor.org/action/doBasicSearch?si=1&Query=au:%22%D7%A9%D7%95%D7%A9%D7%A0%D7%94+%D7%91%D7%9C%D7%95%D7%9D-%D7%A7%D7%95%D7%9C%D7%A7%D7%94%22) שמיר, י (2009)  [הצלחה וכישלון בשיח עימותים טלוויזיוניים: ניתוח שני מקרי מבחן](https://www.jstor.org/stable/23660049?Search=yes&resultItemClick=true&searchText=((%D7%AA%D7%A7%D7%A9%D7%95%D7%A8%D7%AA%20%D7%9C%D7%90%20%D7%9E%D7%99%D7%9C%D7%95%D7%9C%D7%99%D7%AA)%20AND%20(%D7%A4%D7%95%D7%9C%D7%99%D7%98%D7%99%D7%A7%D7%90%D7%99%D7%9D))&searchUri=%2Faction%2FdoAdvancedSearch%3Fgroup%3Dnone%26q0%3D%25D7%25AA%25D7%25A7%25D7%25A9%25D7%2595%25D7%25A8%25D7%25AA%2B%25D7%259C%25D7%2590%2B%25D7%259E%25D7%2599%25D7%259C%25D7%2595%25D7%259C%25D7%2599%25D7%25AA%26q1%3D%25D7%25A4%25D7%2595%25D7%259C%25D7%2599%25D7%2598%25D7%2599%25D7%25A7%25D7%2590%25D7%2599%25D7%259D%26q2%3D%26q3%3D%26q4%3D%26q5%3D%26q6%3D%26sd%3D%26ed%3D%26pt%3D%26isbn%3D%26f0%3Dall%26c1%3DAND%26f1%3Dall%26c2%3DAND%26f2%3Dall%26c3%3DAND%26f3%3Dall%26c4%3DAND%26f4%3Dall%26c5%3DAND%26f5%3Dall%26c6%3DAND%26f6%3Dall%26acc%3Don%26la%3D%26so%3Drel&ab_segments=0%2Fbasic_search_gsv2%2Fcontrol&refreqid=fastly-default%3A1adfef7a031fc96fa8dd6534d651c00a). *מגמות* 1/2: 7-37.

מקלוהן, מ. (1995) המדיום הוא המסר. אצל כספית ד. (עור') *תקשורת המונים*. האוניברסיטה הפתוחה: 26-35.

נווארו, ג'., מוראו, ו. (2019) *שפת הגוף – כל מה שרצית לדעת*. תל אביב. הוצאת אור עם.

סוכנות הידיעות (30.11.20) ביידן שבר את כף הרגל כששיחק עם כלבו.טראמפ: "החלמה מהירה". אתר וואללה. נפתח 6.3.22 <https://news.walla.co.il/item/3401976>

פוליטקובסקייה, א. (2009) רוסיה של פוטין. הוצאת כתר.

**מקורות מקוונים**

דורון, ג. (2009): סקירת ספרים. פוליטיקה תקשורתית בת זמננו. *מקוון* /rashut2.org.il/editor/uploadfiles/Media%20Frames%204\_Part6.pdf

כאן חדשות (1.3.22) חלש מול פוטין? ביקורת קשה על ביידן מבית. יוטיוב. נפתח 5.3.22 <https://www.youtube.com/watch?v=K6smUfJLEQc>

פולק בשן, מעיין (1.3.22) ראש בראש: מה אומרת שפת גופם של פוטין וזלנסקי?. אתר YNET נפתח 5.3.22 <https://www.youtube.com/watch?v=3dMI2Y4F-cU>

שפרן, קווה (25.2.22) האקדוחן והנשיא המבוגר בקרב על התודעה: הסודות מאחורי ההליכה של ביידן ופוטין. אתר NRG. נפתח 6.3.22 <https://www.maariv.co.il/journalists/opinions/Article-900400>

Ynet (23.12.21) ביידן: "אם אהיה בריא ארוץ שוב לנשיאות – במיוחד אם טראמפ יתמודד". אתר YNET נפתח 6.3.22 <https://www.ynet.co.il/news/article/bkkma8zot>

# ODN News ( (18.6.21(Body Language Expert UNPICKS Joe Biden and Vladimir Putin's First Meeting. נפתח 6.3.22 <https://www.youtube.com/watch?v=X7dvIINzBU4>

# [Rosenbaum](https://nypost.com/2016/05/11/biden-made-peace-not-running-for-president/), Sofia (11.5.16) Biden has made peace with not running for president. New York Post (6.3.22) <https://nypost.com/2016/05/11/biden-made-peace-not-running-for-president/>

# Mojo (17.6.17) Top 10 Strangest Things We Know About Vladimir Putin. YouTub נפתח 5.3.22 <https://www.youtube.com/watch?v=Tt3IOVTs-9Q>